
propunerii legislative pentru modificarea şi completarea Legii nr. 128/1997 privind Statutul personalului didactic (Pl. x. 288/2008)


1. În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 288 din 17 iunie 2008, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea şi completarea Legii nr. 128/1997 privind Statutul personalului didactic. 

Pentru întocmirea raportului, Comisia a analizat avizul primit de la Comisia pentru muncă şi protecţie socială, avizul Consiliului Legislativ şi Punctul de vedere al Guvernului.


Propunerea legislativă are ca obiect de reglementare modificarea şi completarea Legii nr. 128/1997 privind Statutul personalului didactic, cu modificările şi completările ulterioare, în sensul ca personalul din învăţământ să beneficieze gratuit de asistenţă medicală, medicamente, ochelari de vedere şi proteze, de acces în casele de odihnă şi în bazele de tratament ale cadrelor didactice şi, la pensionare, personalul didactic să beneficieze de o indemnizaţie egală cu de 6 ori câştigul brut lunar obţinut în ultima lună de activitate didactică. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 14 deputaţi, din totalul de 24 membri ai Comisiei. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi:  doamna Gabriella Pasztor – secretar de stat în Ministerul Educaţiei, Cercetării şi Tineretului şi domnul senator Gheorghe Funar – iniţiator. 

4. Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 9 septembrie 2008, Comisia a propus, cu unanimitatea voturilor celor prezenţi, adoptarea propunerii legislative, cu amendamentele din Anexă. 

Anexă

I. Amendamente admise

	Nr. crt.
	Text 

Legea nr. 128/1997, cu modificările şi completările ulterioare
	Text 

propunere legislativă
	Text propus de Comisie

(autorul amendamentelor)
	Motivare

	1.
	---
	Titlul Legii: Lege pentru modificarea şi completarea Legii nr. 128/1997 privind Statutul personalului didactic
	Titlul Legii: Lege pentru completarea articolului 126 din Legea nr. 128/1997 privind Statutul personalului didactic
	Respectarea normelor de tehnică legislativă.

	2.
	---
	---
	„Articol unic – La articolul 126 din Legea nr. 128/1997 privind Statutul personalului didactic, publicată în Monitorul Oficial al României, Partea I, nr. 158 din 16 iulie 1997, cu modificările şi completările ulterioare, după alineatul (2) se introduce un nou alineat, alineatul (3), cu următorul cuprins:”
	Respectarea normelor de tehnică legislativă.

	3. 
	Art. 105 – (1) Personalul din învăţământ beneficiază de asistenţă medicală în cabinete medicale şi psihologice şcolare sau în policlinici şi unităţi spitaliceşti stabilite prin protocol încheiat între Ministerul Învăţământului şi Ministerul Sănătăţii. 


	Articolul I. Articolul 105 alin. (1) va avea următorul cuprins:
„(1) Personalul din învăţământ beneficiază gratuit de asistenţă medicală în cabinete medicale şi psihologice şcolare sau în policlinici şi unităţi spitaliceşti stabilite prin protocol încheiat între Ministerul Educaţiei, Cercetării şi Tineretului şi Ministerul Sănătăţii Publice, precum şi de gratuităţi la medicamente, ochelari de vedere şi proteze.”
	Se elimină.
	În domeniul sănătăţii sunt aplicabile prevederile Legii nr. 95/2006 privind reforma în domeniul sănătăţii, cu modificările şi completările ulterioare. 

	4.
	--- 

	Articolul II. Articolul 126 se completează cu alin. (3), care va avea următorul cuprins:
„(3) Cu ocazia ieşirii la pensie, personalul didactic beneficiază de o indemnizaţie egală cu 6 câştiguri brute lunare obţinute în ultima lună de activitate didactică.”
	„După alineatul (2) al articolului 126 se introduce un nou alineat, alin. (3), cu următorul cuprins:
” „(3) Cu ocazia ieşirii la pensie, personalul didactic beneficiază de o indemnizaţie egală cu de 7 ori câştigul brut lunar obţinut în ultima lună de activitate didactică.”
Autor: Comisia.
	Respectarea normelor de tehnică legislativă. 
În  conformitate cu alte prevederi legale cu acelaşi obiect de reglementare. 

	5.
	Art. 145. - Personalul didactic pensionat din învăţământ beneficiază de asistenţă medicală şi de acces în casele de odihnă şi în bazele de tratament ale cadrelor didactice.
	Articolul III. Art. 145 se modifică şi va avea următorul cuprins:
„Art. 145 – Personalul didactic pensionat din învăţământ beneficiază gratuit de asistenţă medicală, medicamente, ochelari de vedere, proteze şi de acces în casele de odihnă şi în bazele de tratament ale cadrelor didactice.” 
	Se elimină. 
	În domeniul sănătăţii sunt aplicabile prevederile Legii nr. 95/2006 privind reforma în domeniul sănătăţii, cu modificările şi completările ulterioare.


PAGE  
4

_954825756.unknown

